open-index/open-wikipedia-markdown huggingface dataset:
Pranešimų lemputė

**Pranešimų lemputė** – nedidelė RGB ar monochrominė LED lemputė, naudojama išmaniuosiuose ir kitokiuose telefonuose. Įprastai ji būna priekinėje įrenginio pusėje, netoli ekrano. Ji mirksi ar pulsuoja, pranešdama apie praleistus skambučius, neperžiūrėtas žinutes, pranešimus iš kitų programų, primena įkrauti įrenginį esant nedideliam akumuliatoriaus įkrovos lygiui. Panašiai kaip garsinis signalas, pranešimų lemputė yra nedaug elektros energijos sunaudojantis būdas pranešti apie naujus pranešimus.

## Nebenaudojamumas
Nuo 2019 m. dauguma išmaniųjų telefonų gamintojų nebeleidžia telefonų su pranešimų lempute. Šis sprendimas buvo įvykdytas norint išpopuliarinti Always on Display funkciją ir siekiamybę mažinti kraštų dydį aplink ekraną.

## Pritaikymas
Kai kuriuose Android ir BlackBerry išmaniuosiuose telefonuose pranešimų lemputės elgesį ir spalvą galima tinkinti, kad kiekvienos programėlės pranešimas pranešimų lemputę apšviestų skirtinga spalva.

## Šaltiniai
Kuli Damas

**Kuli Damas** () – miestelis Jungtinėse Amerikos Valstijose, Vašingtono valstijos centrinėje dalyje, 129 km į šiaurės vakarus nuo Spokano, ties Granto, Okanogano ir Daglaso apygardų sandūra. Įsikūręs abipus Kolambijos upės, ties Grand Kulio užtvanka. Keliai į Grand Kulį, Omaką. Veikia svarbi hidroelektrinė. Užtvankos darbuotojų gyvenvietė (drauge su Elmer Sičiu, Grand Kuliu ir Elektrik Sičiu). Kuli Dame įsikūrusi Ruzvelto tvenkinio nacionalinės poilsinės zonos administracija. Šalia miestelio – Kolvilių indėnų rezervacija.

2022 m. 52 % miestelio gyventojų buvo baltieji, 36,3 % – indėnai, 6,1 % – mišrios kilmės, 3,6 % – lotynoamerikiečiai, 1,0 % – azijiečiai, 0,6 % – afroamerikiečiai.

## Istorija
Gyvenvietė įkurta 1934 m., pradėjus Grand Kulio užvankos statybas (baigtos 1943 m.). Miestelio statusas suteiktas 1959 m. (išimtiniu valstijos nutarimu).

## Šaltiniai
Pirso apygarda (Vašingtonas)

**Pirso apygarda** () – Jungtinių Amerikos Valstijų apygarda, esanti Vašingtono valstijos pietvakarinėje dalyje, prie Pjudžet Saundo įlankos. Pagal 2020 m. duomenis, Pirso apygardoje gyveno 921 130 žmonės. Tai antra pagal gyventojų skaičių apygarda Vašingtone. Būstinė įsikūrusi Takomoje. Yra jūrų uostas. Didžioji apygardos gyventojų ir ekonomikos dalis susitelkusi šiaurės vakaruose, aplink Takomos miestą. Aukščiausia vieta – Reinyro kalnas (4389 m), plotas – 4679 km2.

## Istorija
Pirso apygarda įkurta 1852 m. iš Terstono apygardos dalies, pavadinta 14-ojo JAV prezidento Franklino Pirso garbei. Centrinėje apygardos dalyje, prie Reinyro kalno šlaitų, nuo XIX a. 9-o dešimtmečio iki XX a. 4-o dešimtmečio buvo kasama akmens anglis. Taip pat vystoma buvo miško ruošos pramonė bei žemės ūkis.

## Gyventojai
2020 m. duomenimis Kingo apygardoje gyveno 61,86 % baltųjų, 12,14 % lotynoamerikiečių, 8,79 % mišrios rasės, 6,85 % afroamerikiečių, 6,74 % azijiečių, 1,97 % Ramiojo vandenyno salų, 1,05 % indėnų ir 0,6 % kitų rasių kilmės gyventojų.

## Transportas

### Pagrindiniai greitkeliai

*  Interstate 5
*  Interstate 705
*  State Route 7
*  State Route 16
*  State Route 99
*  State Route 167
*  State Route 410
*  State Route 509
*  State Route 512

## Didžiausi miestai
* Takoma (219 tūkst. gyv., 2020 m.);
* Obernas (maža dalis, 87);
* Saut Hilis (64);
* Leikvudas (63);
* Pjualapas (42);
* Parklandas (38);
* Spanavėjus (35);
* Juniversiti Pleisas (34);
* Greihamas (32).

## Šaltiniai
Pirso apygarda

Jungtinėse Amerikos Valstijose yra penkios apygardos, pavadintos **Pirso apygarda**:

*Pirso apygarda (Džordžija);
*Pirso apygarda (Nebraska);
*Pirso apygarda (Šiaurės Dakota);
*Pirso apygarda (Vašingtonas);
*Pirso apygarda (Viskonsinas).
AS Mangasport

**Association Sportive Mangasport**, o trumpai vadinamas **AS Mangasport** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Moandoje. 

## Istorija
1962 m. įkurtas klubas. Rungtyniavo aukščiausioje šalies lygoje. Daugkartiniai šalies čempionai ir Gabono futbolo taurės laimėtojai. Atstovavo šaliai Afrikos žemyno turnyruose.

## Sezonai
; Pastarųjų metų sezonai

## Pasiekimai
;  **[[LINAF National Foot 1|Aukščiausioji lyga]]:**
* **Čempionai (10):** 1995, 2000, 2004, 2005, 2006, 2008, 2014, 2015, 2018, 2024–2025 m.
;  **[[Gabono futbolo taurė]]:**
* **Nugalėtojai (6)** 1964, 1994, 2001, 2005, 2007, 2011 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Loyce Mbaba, vartininkas;
*  Edmond Mouélé, gynėjas;
*  Samson Mbingui, saugas;
*  Rick Allogho Mba, puolėjas;
*  Romuald Ntsitsigui, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
San Chuano apygarda

Jungtinėse Amerikos Valstijose yra keturios apygardos, pavadintos **San Chuano** (arba *San Vono*) **apygarda**:

* San Chuano apygarda (Juta);
* San Chuano apygarda (Koloradas);
* San Chuano apygarda (Naujoji Meksika);
* San Chuano apygarda (Vašingtonas).

## Šaltiniai
Grand Kulio užtvanka

**Grand Kulio užtvanka** () – hidroelektrinės užtvanka Jungtinėse Amerikos Valstijose, Vašingtono valstijos centrinėje dalyje, sudaryta ant Kolambijos upės tarp Grand Kulio ir Kuli Damo gyvenviečių, Grand Kulio tarpeklyje.

Užtvankos statybas vykdė JAV teritorijų įsisavinimo biuras. 1941 m. pastatyta užtvanka, o 1942 m. įrengti generatoriai. Tai didžiausia ir sudėtingiausia užtvanka ant Kolambijos upės – ji skirta elektros energijos gamybai, potvynių valdymui, laivybos palengvinimui ir laukų drėkinimui (Kolambijos irigacijos projektas). Tvenkinyje veikia kelios žuvivaisos įmonės, siekiančios kompensuoti nuostolius, kad žuvys dėl užtvankos nebepasiekia savo nerštaviečių (veisiamos karališkosios lašišos, vaivorykštiniai upėtakiai).

Užtvanka betoninė, gravitacinė, jos aukštis ties ketera 168 m, ilgis 1592 m. Statyboms panaudota 9,15 mln. m³ betono. Instaliuota galia – 6809 MW. Aukščiau užtvankos susidaręs Franklino D. Ruzvelto tvenkinys (320 km²).

## Šaltiniai
Vašingtono kalnas

**Vašingtono kalnas** () – kalnas JAV šiaurės rytuose, Naujajame Hampšyre, Baltuosiuose kalnuose. Kalno aukštis siekia 1917 m; aukščiausia Baltųjų kalnų viršūnė.

Vašingtono kalnas garsėja ekstremaliomis oro salygomis: 1934 m. jo viršūnėje užfiksuotas 372 km/h vėjo greitis. Iki 1996 m. tai buvo didžiausias išmatuotas vėjo greitis Žemėje.

Bemiškė kalno viršūnė pasiekiama keliu nuo *Pinkham Notch* kalnų perėjos, geležinkeliu į šiaurės rytus nuo *Crawford Notch* kalnų perėjos arba pažymėtais žygiavimo takais. Viršukalnėje yra meteorologijos stotis, keletas pastatų. Vystomas turizmas. Įeina į Baltųjų kalnų nacionalinį mišką. Vašingtono kalnas yra Androskogino, Konektikuto ir Soko upių vandenskyroje.


129 Steiler Anstieg zum Mount Washington.jpg|Geležinkelis
Mt. Washington from Mt. Moriah.JPG|Vašingtono kalno vaizdas nuo Morajo kalno
File:2016-09-03 16 38 27 Panorama north across the summit of Mount Washington in Sargent's Purchase Township, Coos County, New Hampshire.jpg|Viršukalnė
TuckermanRavine.MtWashington.NH.jpg|Takermano tarpeklis


## Šaltiniai
Pulmanas

**Pulmanas** () – miestas Jungtinėse Amerikos Valstijose, Vašingtono valstijos pietrytinėje dalyje, Paluso regione, prie Paluso upės pietinės ištakos, netoli Aidaho valstijos ribos, 13 km į vakarus nuo Moskou miesto Aidahe. Plentai į Spokaną, Liuistoną, Moskou, yra regioninis oro uostas. Žemdirbystės ir gyvulininkystės regiono centras (daugiausia auginami kviečiai). Veikia Vašingtono valstijos universitetas (įkurtas 1890 m. kaip žemės ūkio koledžas).

2022 m. 70,1 % miesto gyventojų buvo baltieji, 11,5 % – azijiečiai, 8,1 % – lotynoamerikiečiai, 6,8 % – mišrios kilmės, 2,5 % – afroamerikiečiai.

## Istorija
Gyvenvietė įkurta 1875 m. Bolino Faro, o 1882 m. sudaryta Tri Forkso gyvenvietė (pagal trijų upių santaką). 1885 m. atsitiesta Šiaurės Ramiojo vandenyno geležinkelio atšaka, gyvenvietė pervadinta į Pulmaną (pagal geležinkelių inžinierių Džordžą Pulmaną). Miestas nuo 1888 m. Pulmanas 1890 m. smarkiai nuniokotas gaisro.

## Šaltiniai
Kupvilis

**Kupvilis** () – miestelis Jungtinėse Amerikos Valstijose, Vašingtono valstijos vakarinėje dalyje, Vidbio saloje, prie Pen Kovo įlankos (Sališų jūra). Ailando apygardos centras. Praeina salos plentas, yra prieplauka, oro uostas. Turizmas. Išlikę istorinių pastatų (nacionalinis istorinis rezervatas).

2022 m. 80,2 % miestelio gyventojų buvo baltieji, 7,9 % – mišrios kilmės, 7,2 % – lotynoamerikiečiai, 2,2 % – azijiečiai, 1,6 % – indėnai, 0,8 % – afroamerikiečiai.

## Istorija
Kupvilis įkurtas XIX a. vid. ir pavadintas pagal kapitoną Tomasą Kupą (1852 m. jis užėmė salą). Pradžioje gyvenvietė vadinta „Jūros Kapitonų Uostu“ (*Port of Sea Captains*), nes čia kūrėsi į pensiją išėję kapitonai. Apygardos centras nuo 1881 m.

## Šaltiniai
Point Robertsas

**Point Robertsas** () – kaimas Jungtinėse Amerikos Valstijose, Vašingtono valstijos šiaurės vakarinėje dalyje; tai eksklavas, įsikūręs Tavasano pusiasalio gale (Robertso kyšulyje), šalia sienos su Kanada (Britų Kolumbija), tuojau į pietus nuo Deltos miesto Tavasano mikrorajono. Iš vakarų ir pietų gyvenvietę juosia Džordžijos sąsiauris, iš rytų – Baundario įlanka. Sausuma kaimas pasiekiamas tik per Kanados teritoriją. Yra lėktuvų nusileidimo takas, jachtų prieplauka.

2022 m. 85,7 % kaimo gyventojų buvo baltieji, 8,8 % – lotynoamerikiečiai, 2,0 % – mišrios kilmės, 2,6 % – azijiečiai, 0,9 % – indėnai.

## Istorija
1792 m. kyšulį pasiekė Džordžas Vankuveris ir pavadino britų laivyno tarnautojo, kapitono Henrio Robertso garbei. 1846 m. JAV ir Kanada pasirašė sutartį, pagal kurią tarpvalstybinė siena turėjo eiti 49 ° platuma, tačiau nebuvo pastebėta, kad Robertso kyšulys lieka atkirstas. Kaimas pradėjo kurtis 1858 m., per Freizerio aukso karštinę. Pradžioje gyventojai daugiausia vertėsi lašišų žvejyba ir konservų gamyba. Dabar čia įsikūrę daug kanadiečių, kadangi netoli (už 30 km) yra Vankuveris.


Monument Park SE.jpg|Pasienio monumentas
Boundary Bay, Tsawwassen and Point Roberts (539674842).jpg|Robertso kyšulys iš aukštai
Point Roberts WA Border Station - panoramio.jpg|Pasienio postas 2007 m.
FMIB 32584 Cannery Point, Point Roberts, Washington, 1895 Showing the Cannery Establishment and the String of Three Trap Nets Extending Off.jpeg|Point Robertso žuvų konservų gamykla 1895 m.


## Šaltiniai
Washington State Ferries

**Washington State Ferries** – JAV vyriausybės agentūra, teikianti transporto ir keleivių pervežimo keltais paslaugas Vašingtono valstijoje. Įmonė turi 10 maršrutų su 20 stotelių Pjudžet Saundo įlankoje ir San Chuano salose. Iš viso „Washington State Ferries“ valdo 21 laivą.

2023 m. kompanija aptarnavo 18,66 milijonų klientų (9,69 mln. keleivių ir 8,97 mln. automobilių). „Washington State Ferries“ yra didžiausia keltų įmonė JAV ir antra pagal dydį pasaulyje po Kanados „BC Ferries“. 2024 m. pirmo ketvirčio metu per dieną vidutiniškai kompanija aptarnavo 51 700 keleivių.

## Istorija
Keltų sistemos ištakos kilo iš mažų garlaivių linijų, aptarnaujančių Pjudžet Saundo rajoną XIX a. pabaigoje ir XX a. pradžioje. Iki 1930-ųjų pradžios liko dvi keltų kompanijos: „Puget Sound Navigation Company“ (žinoma kaip „Black Ball Line“) ir „Kitsap County Transportation Company“. Po 1935 m. įvykusio streiko „Kitsap County Transportation Company“ buvo uždaryta ir liko tik „Black Ball Line“.

Dešimtojo dešimtmečio pabaigoje „Black Ball Line“ norėjo padidinti savo bilietų kainas, kompensuojant išaugusius keltų darbuotojų sąjungų atlyginimų reikalavimus, tačiau valstybė atsisakė tai leisti, todėl „Black Ball Line“ buvo uždaryta. 1951 m. valstybė už 5 mln. dolerių nusipirko beveik visą „Black Ball Line“ keltų turtą (įmonė pasiliko penkis savo laivyno laivus). Vyriausybė ketino keltais kursuoti tik tol, kol bus pastatyti tiltai įlankose, tačiau jie niekada nebuvo patvirtinti ir keltai liko vienintelė transporto priemonių įlankos kirtimo priemonė.

Naują sistemą valdė Vašingtono valstijos mokesčių tilto tarnyba, kuri užsakė dešimt naujų laivų, galinčių gabenti nuo 60 iki 100 transporto priemonių. Taip pat buvo išleistas pajamų obligacijų rinkinys, skirtas įsigyti 16 laivų ir 20 „Puget Sound Navigational Company“ terminalų už 4,94 mln. JAV dolerių. Dešimt pirmųjų maršrutų iki metų pabaigos sumažėjo iki aštuonių. Maršrutas tarp Port Tounsendo ir Kystouno Vidbio saloje buvo pradėtas 1974 m. birželio mėn., siekiant pakeisti privačiai valdomą paslaugą, kuri prarado savo franšizę.

COVID-19 pandemijos metu „Washington State Ferries“ sumažino aptarnavimą daugelyje maršrutų ir sustabdė reisus į Sidnėjų maršrutu Anakortesas–San Chuano salos. Dėl pandemijos išėjusių į pensiją, perkeltų arba atleistų darbuotojų praradimo vėlavo ir buvo atšauktos kelionės, nes 2021 ir 2022 m. pradėjo atsigauti paslaugų ir kelionių skaičius, o laivų keitimas vėlavo. Iki 2023 m. pradžios visas paslaugų lygis buvo atkurtas keturiuose maršrutuose, tačiau didelėje sistemos dalyje liko ribotas. Tikimasi, kad Sidnėjaus maršrutas vėl bus pradėtas naudoti tik 2030 m. 

Personalo trūkumo problemos, ypač tarp laivų kapitonų ir pagalbinių darbuotojų, ir toliau trukdo visiškai atkurti paslaugas maršrutuose Sietlas–Bremertonas ir Fauntleroy–Vashon–Southworth. Siekdama sušvelninti vėlavimą atkuriant Sietlo–Bremertono antrąjį laivą, „Washington State Ferries“ finansavo papildomas keliones lygiagrečiais „Kitsap Fast Ferries“ kompanijos keltais, aptarnaujančiais abu terminalus.

## Šaltiniai
Kentas (reikšmės)

**Kentas** (*Kent*) gali reikšti:

### Geografinės vietovės

* Kentas – grafystė Anglijoje;
* Kento karalystė – ankstyvųjų viduramžių karalystė dabartinėje Pietryčių Anglijoje;
* Kentas (Konektikutas) – miestelis Konektikute, JAV;
* Kentas (Minesota) – miestelis Minesotoje, JAV;
* Kentas (Niujorkas) – kaimelis Niujorke, JAV;
* Kentas (Ohajas) – miestas Ohajuje, JAV;
* Kentas (Vašingtonas) – miestas Vašingtone, JAV;
* Kento apygarda;

### Prekės ženklai ir įmonės

* Kent (cigaretės) – cigarečių prekės ženklas;

### Aukštosios mokyklos

* Kento universitetas – universitetas Anglijoje;
* Kento valstijos universitetas – universitetas Ohajuje;

### Muzika

* Kent (grupė) – švedų roko grupė.
Pero Antić

**Pero Antičius** (, g. 1982 m. liepos 29 d.) – Šiaurės Makedonijos krepšininkas, vadybininkas ir Šiaurės Makedonijos krepšinio federacijos prezidentas.

## Karjera

### Ankstyvoji karjera
P. Antičius krepšinio karjerą pradėjo Makedonijos krepšinio lygoje besivaržančioje Skopjė „Rabotnički“ komandoje, su kuria 2001 m. tapo lygos čempionais. Vėliau rungtyniavo Atėnų „AEK“ ekipoje.

Dalyvavo 2004 m. NBA naujokų biržoje, tačiau jis nebuvo pašauktas.

Jis taip pat rungtyniavo Belgrado „Crvena Zvezda“, Sofijos „Lukoil Academic“, Krasnodaro „Lokomotiv-Kuban“ ir Sankt Peterburgo „Spartak“ komandose.

### Pirėjo „Olympiacos“ (2011–2013 m.)
Po sėkmingo pasirodymo 2011 m. Europos krepšinio čempionate jis pasirašė dviejų metų sutartį su Pirėjo „Olympiacos“ komanda. Komanda tapo Eurolygos čempionais 2012 ir 2013 metais.

### Atlantos „Hawks“ (2013–2015 m.)
2013 m. liepos 25 d. jis pasirašė dviejų metų sutartį su Atlantos „Hawks“ komanda. Komandoje debiutavo lapkričio 1 d. pergalingose rungtynėse prieš Toronto „Raptors“ ekipą.

Gruodžio 28 d. rungtynėse prieš Šarlotės „Bobcats“ likus vos trejoms sekundėms Antičius pataikė tritaškį, kuris išlygino rezultatą. Atlantos komanda po pratęsimo rungtynes laimėjo rezultatu 118–116. Debiutiniame sezone Antičius vidutiniškai pelnė po 7 taškus, atkovojo po 4,2 kamuolio per rungtynes.

### Stambulo „Fenerbahçe“ (2015–2017 m.)
2015 m. birželio 30 d. jis pasirašė dviejų metų sutartį su Stambulo „Fenerbahçe“ komanda. Debiutiniame Antičiaus sezone komanda tapo Turkijos krepšinio taurės bei Turkijos krepšinio lygos čempionais.

2017 m. komanda laimėjo Eurolygą.

### Sugrįžimas į Belgrado „Crvena Zvezda“ (2017–2018 m.)
2017 m. rugsėjo 11 d. Antičius sugrįžo į Belgrado „Crvena Zvezda“ komandą. Sezono pabaigoje jis baigė krepšinio karjerą.

## Nacionalinė rinktinė
Antičius atstovavo Šiaurės Makedonijos vyrų krepšinio rinktinei ir buvo jos kapitonas nuo 2009 m. Europos krepšinio čempionato iki 2013 m. Europos krepšinio čempionato.

2011 m. Europos krepšinio čempionate jis padėjo rinktinei iškovoti ketvirtąją vietą. Turnyre jis vidutiniškai pelnė po 11,5 taško ir atkovojo po 8,8 kamuolio (trečias daugiausiai turnyre) per rungtynes.

2013 m. Europos krepšinio čempionate, nepaisant Antičiaus pastangų, komanda iškrito grupių etape. Po turnyro jis oficialiai atsistatydino iš rinktinės.

## Pasiekimai

* 3× Eurolygos čempionas (2012, 2013, 2017 m.)
* 2× Graikijos krepšinio lygos čempionas (2002, 2012 m.)
* 2× Turkijos krepšinio lygos čempionas (2016, 2017 m.)
* Turkijos krepšinio taurės čempionas (2016 m.)
* Turkijos krepšinio supertaurės čempionas (2016 m.)
* Rusijos krepšinio taurės čempionas (2011 m.)
* Rusijos krepšinio taurės naudingiausias žaidėjas (2011 m.)
* Serbijos krepšinio lygos čempionas (2018 m.)
* Serbijos krepšinio taurės čempionas (2006 m.)
* 2× Bulgarijos krepšinio lygos čempionas (2008, 2010 m.)
* Bulgarijos krepšinio lygos naudingiausias žaidėjas (2008 m.)
* Bulgarijos krepšinio taurės čempionas (2008 m.)
* Makedonijos krepšinio lygos čempionas (2001 m.)

## Išnašos
Nokia N70

**Nokia N70** – 3G mobilusis telefonas. Pristatytas kartu su kitais Nokia Nseries serijos įrenginiais. Nors pristatymas įvyko 2005 m. balandžio 27 d., rinkoje telefonas pasirodė tik nuo 2005 m. rugsėjo. Šiame telefone veikia S60 Second Edition, Feature Pack 3, Symbian v8.1 operacinė sistema. N70 buvo populiarus, pasižymėjo gerais pardavimais.

2008 m. malajalių eksperimentinis dokumentinis filmas „Veenavaadanam“ buvo nufilmuotas naudojant šį mobilųjį telefoną. Jis laikomas pirmuoju indišku filmu, kuris buvo nufilmuotas su mobiliojo telefono kamera.

## Funkcijos
Nokia N70 (modelis N70-1) yra vienas iš Nokia Nseries serijos mobiliųjų telefonų. Jis turi 2 megapikselių kamerą su integruotu žibintuvėliu, priekinę VGA kamerą vaizdo skambučiams, FM radiją, Bluetooth, skaitmeninės muzikos paleidimą, 3D Symbian funkciją, Java žaidimus ir kitą S60 Second Edition programinę įrangą.

Išleidimo metu N70 turėjo didžiausią integruotos atminties kiekį kartu su sistemine atmintimi ir buvo vienas iš geriausių (prieš susijusį N72) Symbian OS 8.x Nokia išleistų įrenginių.

## Variantai

### N70-5 modelis

N70-5 yra N70 variantas, kuris neturi 3G ir priekinės kameros. Juo prekiauta Kinijos, Meksikos ir Rytų Europos rinkose. Jis buvo pigesnis, labiau prieinamas naudotojams, kuriems 3G ryšys nebūtinas.

### Music Edition
2006 m. Nokia išleido Music Edition modelius N70, N73 ir N91 telefonams. Visi buvo juodos spalvos, įpakuoti naujose dėžutėse, išsiskyrė atminties kiekiu. N70-1 Music Edition turėjo 1 GB atminties kortelę, 3,5 mm garso jungties adapterį su nuotoliniu valdymu (AD-41), ausines (HS-28), dedikuotą muzikos mygtuką vietoje multimedijos mygtuko. Music Edition taip pat gavo naujas temas: žalią – Stave ir raudoną – Waveform. Šiuose modeliuose buvo integruoti geresni garsiakalbiai, patobulinę muzikos valdymą.

### Game Edition
N70 telefono Game Edition variantai Rusijoje ir Ukrainoje platinti po Svyaznoy prekiniu ženklu. Game Edition platinta su 
„“, „Real Football 2006 3D“, „Midnight Pool“, „Massive Snowboarding“ ir „Midnight Bowling“ žaidimais.

## Šaltiniai
Enkampo parapija

**Enkampo parapija** () – Andoros kunigaikštystės vidurio rytinėje dalyje esanti parapija. Centras – Enkampas. Ribojasi su Eskaldeso-Engordanio, Kaniljo ir La Masanos parapijomis, rytinis pakraštys – su Ispanija ir Prancūzija.

Parapijoje yra šios gyvenvietės:

## Šaltiniai
Eskaldeso-Engordanio parapija

**Eskaldeso-Engordanio parapija** () – Andoros kunigaikštystės pietrytinėje dalyje esanti parapija. Centras – Eskaldesas-Engordanis. Tai vienintelė parapija Andoroje, kurios visa teritorija sutampa su vieno miesto ribomis. Ribojasi su Andoros, Enkampo, La Masanos ir Sant Chulija de Lorijos parapijomis, taip pat su Ispanija (pietuose).

Parapijoje yra šios gyvenvietės:

## Šaltiniai
Kaniljo parapija

**Kaniljo parapija** () – Andoros kunigaikštystės šiaurės rytinėje dalyje esanti parapija. Centras – Kaniljas. Ribojasi su Enkampo ir Ordino parapijomis, taip pat su Prancūzija (šiaurėje ir rytuose).

Parapijoje yra šios gyvenvietės:

## Šaltiniai
La Masanos parapija

**La Masanos parapija** () – Andoros kunigaikštystės vidurio vakarinėje dalyje esanti parapija. Centras – La Masana. Parapijos reljefas kalnuotas. Aukščiausias taškas – Koma Pedrosa (2942 m). Taip pat stūkso *Medacorba* (2914 m), *Sanfonts* (2888 m), *Pla de l’Estany* (2859 m) ir *Racofred* (2837 m) kalnai. Parapija turi pasienio ruožus su Ispanija ir Prancūzija, ribojasi su Ordino, Enkampo, Eskaldeso-Engordanio ir Andoros parapijomis.

Parapijoje yra šios gyvenvietės:

## Šaltiniai
Ordino parapija

**Ordino parapija** () – Andoros kunigaikštystės šiaurės vakarinėje dalyje esanti parapija. Centras – Ordinas. Ribojasi su La Masanos, Kaniljo ir Enkampo parapijomis, šiaurėje turi pasienio ruožą su Prancūzija. Aukščiausias parapijos taškas yra Kasamanjos kalnas (2740 m).

Parapijoje yra šios gyvenvietės:

## Šaltiniai
Sant Chulija de Lorijos parapija

**Sant Chulija de Lorijos parapija** () – Andoros kunigaikštystės pietvakarinėje dalyje esanti parapija. Centras – Sant Chulija de Lorija. Ribojasi su Andoros ir Eskaldeso-Engordanio parapijomis, taip pat su Ispanija (iš pietų ir vakarų pusės).

Parapijoje yra šios gyvenvietės:

## Šaltiniai
Ronaldo Reigano Vašingtono nacionalinis oro uostas

**Ronaldo Reigano Vašingtono nacionalinis oro uostas** (, IATA: **DCA** – ICAO: **KDCA**) – civilinis oro uostas Arlingtono mieste, 8 km nuo JAV sostinės Vašingtono. Tai yra 24 pagal dydį JAV oro uostas bei didžiausias Vašingtono metropoliteno srityje.

Ronaldo Reigano Vašingtono nacionalinis oro uostas atidarytas 1941 m. ir iš pradžių buvo pavadintas **Vašingtono nacionaliniu oro uostu**. Dalis pradinio terminalo vis dar naudojama kaip 1 terminalas. Didesnis antrasis terminalas, dabar žinomas kaip 2 terminalas, atidarytas 1997 m. 1998 m. JAV Kongresas priėmė sprendimą, o prezidentas Bilas Klintonas pasirašė įstatymo projektą, kuriuo oro uostas pervadinamas 40-ojo oro uosto prezidento Ronaldo Reigano garbei.

2023 m. spalio mėn. oro uostas aptarnavo 98 maršrutus. Čia įkurta „American Airlines“ kompanijos būstinė. Tai yra tarptautinis oro uostas, tačiau jame nėra imigracijos ir muitinės įstaigų, o tarptautiniai skrydžiai yra tik tie, kurie turi JAV muitinės ir sienų apsaugos išankstinio įforminimo įstaigas, įskaitant pagrindinius Kanados oro uostus ir kai kurias paskirties vietas Karibų jūros regione. Reigano nacionaliniame oro uoste taip pat yra įsteigta Vašingtono pakrančių apsaugos oro stotis.

2023 m. oro uostas aptarnavo daugiau nei 25,4 mln. keleivių, tai yra antras pagal dydį iš trijų regioną aptarnaujančių oro uostų ir naujas oro uosto keleivių rekordas. Pagrindinis oro uosto kilimo ir tūpimo takas yra labiausiai naudojamas šalyje.

Oro uostas priklauso federalinei vyriausybei ir yra vienas iš dviejų, valdomų Vašingtono metropoliteno oro uostų administracijos, aptarnaujančių Vašingtono metropolinę zoną; kitas, taip pat įsikūręs Šiaurės Virdžinijoje, yra Dulles tarptautinis oro uostas, esantis maždaug 42 km į vakarus nuo sostinės.

## Šaltiniai
Andoros parapija

**Andoros parapija** () – Andoros kunigaikštystės pietvakarinėje dalyje esanti parapija. Centras – Andoros miestas. Ribojasi su Eskaldeso-Engordanio, La Masanos ir Sant Chulija de Lorijos parapijomis, mažas vakarinis ruožas – su Ispanija.

Parapijoje yra šios gyvenvietės:

## Šaltiniai
Elensbergas

**Elensbergas** () – miestas Jungtinėse Amerikos Valstijose, Vašingtono valstijos centrinėje dalyje, Kaskadiniuose kalnuose, Jakimos upės kairiajame krante, 45 km į šiaurę nuo Jakimos miesto. Kititaso apygardos centras. Praeina Sietlo–Keneviko geležinkelio linija, plentai į Sietlą, Spokaną, Jakimą. Žemės ūkio regiono centras (drėkinamuose laukuose auginami kviečiai, bulvės, pašarinės kultūros, plėtojama gyvulininkystė: auginami galvijai, avys).

Veikia Vidurio Vašingtono universitetas (įsteigtas 1890 m. kaip pedagoginis koledžas), vyksta pagrindinis valstijos rodeo. Aplink gausu saugomų teritorijų (Ginkmedžių suakmenėjusio miško valstijos parkas garsėja kaip vienas didžiausių suakmenėjusių miškų pasaulyje).

2022 m. 77,1 % miesto gyventojų buvo baltieji, 12 % – lotynoamerikiečiai, 6,6 % – mišrios kilmės, 1,8 % – azijiečiai, 1,3 % – afroamerikiečiai, 0,7 % – okeaniečiai, 0,5 % – indėnai.

## Istorija
Europiečiai dabartinio miesto vietoje pradėjo kurtis 1867 m., po trejų metų atidarytas Roberts Rusto prekybos postas. 1875 m. Džonas Šudis įteisino gyvenvietę, kurią savo žmonos Elenos garbei pavadino Elensbergu. Miestelis ir apygardos centras nuo 1883 m. Į Elensbergą 1886 m. atitiestas geležinkelis – gyvenvietė pradėjo sparčiai augti. Tais pačiais metais suteiktas miesto statusas, Elensbergas buvo tarp kandidatų į Vašingtono valstijos sostinę.

## Šaltiniai
Ouk Harboras

**Ouk Harboras** () – miestelis Jungtinėse Amerikos Valstijose, Vašingtono valstijos vakarinėje dalyje, Vidbio saloje, prie Pjudžet Saundo (Sališų jūra). Praeina pagrindinis salos kelias, yra jachtų prieplauka. Į šiaurę nuo Ouk Harboro įsikūręs Vidbio salos karinio laivyno aerodromas, o šalia miestelio – hidroplanų bazė. Verčiamasi turizmu, žemės ūkiu (pieno produktai, kviečiai, vištiena, daržovės). Vyksta kasmetinė olandų šventė *Holland Happenings*.

2022 m. 59,6 % miestelio gyventojų buvo baltieji, 15,9 % – lotynoamerikiečiai, 9,1 % – mišrios kilmės, 8,3 % – azijiečiai, 5,2 % – afroamerikiečiai, 0,9 % – indėnai, 0,6 % – okeaniečiai.

## Istorija
Ouk Harborą („ąžuolų prieplauka“) 1849 m. įkūrė jūreiviai kaip laivų statybos vietą ir pavadino pagal gausius ąžuolynus. 1890 m. atsikėlę olandų imigrantai pradėjo plėtoti žemės ūkį. Miestelio statusas suteiktas 1915 m.

## Šaltiniai
Everetas

**Everetas** () – miestas Jungtinėse Amerikos Valstijose, Vašingtono valstijos vakarinėje dalyje, prie Pjudžet Saundo ir Snohomišo upės žiočių, priešais Vidbio salą, 45 km į šiaurę nuo Sietlo (jo aglomeracijoje). Snohomišo apygardos centras. Jūrų uostas, geležinkeliai ir plentai į Sietlą, Vankuverį, Spokaną, į pietus nuo Evereto yra Sietlo *Paine Field* tarptautinis oro uostas. Mieste įsikūrusi JAV karinio laivyno bazė. Aviacijos pramonė („Boeing“ surinkimo gamykla), žvejyba. Veikia bendruomenės koledžas (įkurtas 1941 m.). Į šiaurę nuo Evereto – Tulalipų indėnų rezervacija.

2022 m. 40 % miesto gyventojų buvo baltieji, 29,1 % – lotynoamerikiečiai, 12,6 % – afroamerikiečiai, 8,9 % – azijiečiai, 6,9 % – mišrios kilmės.

## Istorija
Europiečiai dabartinio miesto vietoje, apgyvendintoje indėnų snohomišų (sališų gentis) pradėjo kurtis 1862 m. Everetas sudarytas 1890 m. (pavadintas pagal bendrovę „Everett Land Company“). Miestas nuo 1891 m., apygardos centras nuo 1894 m. Šiaurės Ramiojo vandenyno geležinkelis atitiestas 1893 m. (Everetas tapo jo vakarine galine stotimi). Miestas augo kaip pramoninis, transporto centras, plėtota medienos pramonė, žemės ūkis. 1916 m. Everete įvyko kruvinas susidūrimas tarp vietos teisėsaugos pareigūnų ir Pasaulio pramonės darbininkų (IWW) judėjimo narių.

Miesto augimui postūmį davė 1994 m. atidaryta karinio laivyno bazė.

## Šaltiniai
Roberto F. Kenedžio memorialinis stadionas

**Roberto F. Kenedžio memorialinis stadionas** (arba ***RFK stadionas***, ) – buvęs įvairios paskirties stadionas JAV, Vašingtone, 3 km į rytus nuo Kapitolijaus rūmų, netoli dešiniojo Anakostijos kranto. Nuo 1961 m. tarnavęs kaip sporto ir pramogų centras mieste, 2019 m. uždarytas nugriovimui.

## Istorija

Stadionas Vašingtone atidarytas 1961 m. spalio 1 d. ir pavadintas Kolumbijos apygardos stadionu. 1969 m. pervadintas nužudyto JAV senatoriaus ir kandidato į prezidentus Roberto F. Kenedžio vardu. Teisingumo departamentas Kenedžio laikais atliko svarbų vaidmenį amerikietiškojo futbolo komandų segregacijos panaikinime, kai klubų savininkai vengė juodaodžių žaidėjų.

Vašingtono stadionas buvo vienas pirmųjų šalies pagrindinių stadionų, skirtų beisbolo ir amerikietiškojo futbolo varžyboms. Nors šiam tikslui jau buvo naudojami kiti stadionai, tokie kaip Klivlando stadionas (1931) ir Baltimorės memorialinis stadionas (1950), RFK buvo vienas pirmųjų, pastatytų pagal apskrito „cookie-cutter“ dizaino projektą.

RFK stadionas buvo namų aikštė NFL amerikietiškojo futbolo komandai Vašingtono „Redskins“ (1961-1996), MLB beisbolo komandoms Vašingtono „Senators“ (1962-1971, vėliau Teksaso „Rangers“) ir Vašingtono „Nationals“ (2005-2007), MLS lygos futbolo klubui „DC United“ (1996–2017). 

Stadione vyko pasauliniai FIFA renginiai: 1994 m. XV pasaulio futbolo čempionatas (1994), Atlantos vasaros olimpinių žaidynių futbolo rungtynės (1996), moterų pasaulio čempionatas (2003). Stadione vyko „visų žvaigždžių“ rungtynės, bokso varžybos, dviračių lenktynės, Amerikos Le Mano serijos automobilių lenktynės, maratonai ir dešimtys didelių koncertų bei kitų renginių.

2019 m. rugsėjį stadioną valdanti miesto vyriausybinė agentūra „Events DC“ paskelbė apie planus nugriauti sporto kompleksą dėl didelių eksploatacijos išlaidų. 2020 m. rugsėjo mėn. stadiono griovimo kaštai buvo įvertinti 20 mln. USD. Atsisveikinant su stadionu, numatyta sporto sirgaliams pardavinėti kai kurias jo dalis kaip suvenyrus, pvz. žiūrovų tribūnų kėdes, gautą pelną pervedant labdarai. 2023 m. pradėtas statinio nekonstrukcinių komponentų, vidaus įrangos ardymas, susikaupusių šiukšlių, pavojingų atliekų šalinimas. Prasidėjus 2024 m., pagrindinė stadiono dalis dar nebuvo išmontuojama. 2024 m. gegužės 2 d. oficialiai pranešta, jog Nacionalinė parkų tarnyba uždegė žalią šviesą ištuštėjusiam stadionui saugiai nugriauti.

## Galerija

RFK Stadium aerial photo, 1988.JPEG|Stadionas 1988 m.
RFKStadium.jpg|Stadionas 2022 m.
US v Germany at RFK - panoramio (1).jpg|Futbolo varžybos
RFK vista.jpg|Beisbolo varžybos


## Šaltiniai

## Nuorodos

* Oficiali svetainė *eventsdc.com*
Longvju (Vašingtonas)

**Longvju** () – miestas Jungtinėse Amerikos Valstijose, Vašingtono valstijos pietvakarinėje dalyje, Kolambijos žemupio dešiniajame krante, prie Kaulico upės žiočių, Oregono pasienyje, 80 km į šiaurę nuo Portlando. Sudaro aglomeraciją su Kelsu. Yra oro uostas, praeina Sietlo–Portlando plentas ir geležinkelis, giliavandenis upių uostas, tiltas per Kolambiją (link Astorijos). Didelis medienos apdirbimo pramonės centras, taip pat vystoma aliuminio metalurgijos, popieriaus ir celiuliozės, dažų, maisto pramonė. Veikia Žemutinės Kolambijos koledžas (nuo 1928 m.).

2022 m. 79,3 % miesto gyventojų buvo baltieji, 10,2 % – lotynoamerikiečiai, 6,6 % – mišrios kilmės, 1,7 % – azijiečiai, 1,0 % – afroamerikiečiai, 0,9 % – indėnai.

## Istorija
1849–1867 m. dabartinio miesto vietoje gyvavo Montičelo gyvenvietė. Joje 1852 m. susitiko aktyvistai, siekę įsteigti Vašingtono teritoriją.

Longvju – planinis miestas, įkurtas 1923 m. R. A. Longo kaip „Long-Bell Lumber Company“ medienos apdirbimo bendrovės pagrindinė gamykla. Longas miestą suplanavo 75 tūkst. gyventojų – pats prižiūrėjo visus statybų aspektus, parengė nebūdingai plačias gatves, aukštas lubas pastatuose, išskyrė atskirus miesto rajonus pagal barus – prekybinį, sandėlių, pramoninį, valdžios institucijų, gyvenamuosius. Miesto teisės suteiktos 1924 m.

## Šaltiniai
Ailando apygarda

**Ailando apygarda** () – Jungtinių Amerikos Valstijų apygarda, esanti Vašingtono valstijos šiaurės vakarinėje dalyje. Pagal 2020 m. duomenis, Ailando apygardoje gyveno 86 857 žmonės. Apygardos būstinė įsikūrusi Kupvilyje, didžiausias miestas – Ouk Harboras. Užimamas plotas – 1340 km2; antra pagal mažumą apygarda Vašingtone (po Vokajakumo apygardos). Apygarda iš visų pusių apsupta vandens: į šiaurę nuo apygardos yra Apgaulingasis sąsiauris, į pietus – Pjudžet Saundo įlanka, į rytus: Skadžitų įlanka bei Saratogos sąsiauris, į vakarus: Admiraliteto bei Chuano de Fukos sąsiauriai.

## Istorija
1792 m. pavasarį dabartinės Ailando apygardos teritoriją tyrinėjo kapitonas Džordžas Vankuveris. Apygarda įkurta 1852 m. iš Terstono apygardos dalies, iš pradžių jos teritorija apėmė Snohomišo, Skadžitų, Vatkomo ir San Chuano apygardas. Apygarda taip pavadinta dėl to, nes ji sudaryta tik iš salų: Vidbio, Kameino ir septynių mažesnių (*island* lietuviškai – sala). Aštunta pagal senumą apygarda Vašingtone.

## Gyventojai
2020 m. duomenimis, Ailando apygardoje gyveno 75,82 % baltųjų, 8,2 % lotynoamerikiečių, 7,12 % mišrios rasės, 4,51 % azijiečių, 2,61 % afroamerikiečių, 0,65 % kitų rasių, 0,63 % indėnų ir 0,48 % Ramiojo vandenyno salų kilmės gyventojų.


Downtown langley wa.JPG|Langlio miesto centras
Flight from LAS to YVR - looking down on Oak Harbour on Whidbey Island - (22799126552).jpg|Vidbio sala
Cama Beach Resort 12.jpg|Kamos paplūdimys


## Šaltiniai
Kelsas (Vašingtonas)

**Kelsas** () – miestas Jungtinėse Amerikos Valstijose, Vašingtono valstijos pietvakarinėje dalyje, prie Kaulico upės, šalia jos žiočių Kolambijos upėje, Oregono pasienyje. Kaulico apygardos centras. Sudaro aglomeraciją su Longvju. Yra oro uostas, praeina Sietlo–Portlando plentas. Medienos apdirbimo, maisto (pieno, žuvies, vaisių) pramonė. Veikia Kaulico apygardos istorijos muziejus, į šiaurę nuo miesto – Silverio ežeras ir Sikuesto valstijos parkas.

2022 m. 74,8 % miesto gyventojų buvo baltieji, 16,1 % – lotynoamerikiečiai, 6,2 % – mišrios kilmės, 1,5 % – afroamerikiečiai, 0,8 % – azijiečiai.

## Istorija
Kelsas įkurtas 1847 m. indėnų kaulicų (sališų pogrupis) Tiahanakšiho kaimo vietoje. Pavadintas pagal jo įkūrėjo, žvalgytojo Piterio Kraufordo gimtąjį Kelso miestelį Škotijoje. Miestelis nuo 1889 m., miestas nuo 1908 m., apygardos centras nuo 1932 m.

1998–1999 m. purvo nuošliauža sunaikino daugiau nei 130 namų upės pakrantėje.

## Šaltiniai
Kelsas (reikšmės)

**Kelsas** gali reikšti:
* Kelsas arba Celsas – romėnų filosofas;
* Kelsas – miestas JAV, Vašingtono valstijoje;
* Kelsas – miestas Škotijoje;
* Kelsas – keleto smulkių gyvenviečių Australijoje, N. Zelandijoje, Pietų Afrikos Respublikoje pavadinimas;
* Kelso kalnai – kalnai JAV, Kalifornijoje;
* Kelso kopos – kopos JAV, Kalifornijoje.
Valmieros apgultis

**Valmieros apgultis** (, ) – 1601 m. spalio 18–gruodžio 18 d. vykęs Abiejų Tautų Respublikos ir Švedijos karalystės kariuomenių ginkluotųjų pajėgų susirėmimas, vienas 1600–1611 m. ATR-Švedijos karo mūšių.

Karūnos (Lenkijos) didysis etmonas Janas Zamoiskis į Livoniją įsiveržė su 15 tūkst. karių ir 50 pabūklų (įskaitant sunkiuosius apsiausties pabūklus – kolubrinas) pajėgomis. Priešingai jo pajėgose tarnavusio Livonijos didiko Jurgeno Farensbacho patarimui, Zamoiskis neketino greitai žygiuoti į šiaurę aplenkiant švedų užimtas pilis su tikslu sunaikinti pagrindines Švedijos pajėgas, tačiau nusprendė surengti sistemingą kampaniją ir užgrobti Livonijos ir Estijos tvirtoves. Vienu pirmųjų jo tikslų tapo Valmiera, kurią gynė tūkstantis pėstininkų. Gynybai vadovavo Karlas Gylenhelmas () ir ir iš Estijos kilęs Jakobas Delagardija (). Miestą juosė daugiau nei metro storio siena ir gilus griovys. Papildomų kliūčių apgulėjams sudarė ant kalno pastatytos pilies papėdėje tekėjęs upelis ir tvenkinys.

Stanislovo Žolkievskio vadovaujamos karūnos kariuomenės priešakinės sargybos pulkai tvirtovę pasiekė spalio 18 d. Likusi kariuomenės dalis su Janu Zamoiskiu ir karaliumi Žygimantu III Vaza atvyko po kelių dienų.

Pirmąjį mėnesį ATR kariuomenė apsiribojo pilies blokavimu ir stovyklos įsirengimu. Rimti apgulties veiksmai prasidėjo tik karaliui išvykus į Vilnių (gruodžio 5 d.). Gruodžio 8 dieną artilerija pradėjo reguliarų tvirtovės sienų apšaudymą. Gruodžio 18 d. Zamoiskis, nusprendęs, kad bombardavimas pakankamai apgriovė miesto sienas, davė įsakymą pulti. Pats vadas asmeniškai dalyvavo puolime.

Į Valmierą įžengus ATR kariams švedai pasitraukė į pilį ir netrukus paprašė pasidavimo sąlygų. Zamoiskis leido eiliniams kariams laisvai išvykti iš miesto su vienintele sąlyga – prisiekti, kad jie su ATR nebekariaus. Kitą dieną, gruodžio 19 d., likę švedų kariai (519 žmonių) paliko Valmierą. Švedų pajėgų vadai – Gylenhelmas, de la Gardie ir kiti karininkai pateko į nelaisvę.

## Bibliografija

* LeszekL. Podhorodecki LeszekL., Rapier i koncerz, Warszawa: „Książka i Wiedza”, 1985, ISBN 83-05-11452-X, OCLC 176976102.
* LeszekL. Podhorodecki LeszekL., Stanisław Żółkiewski, Warszawa: Ludowa Spółdzielnia Wydawnicza, 1988, ISBN 83-205-4082-8, OCLC 830085141.
Erikas Smulkys

**Erikas Smulkys** (g. 2006 m. birželio 27 d.) – Lietuvos futbolininkas, saugas. 

## Karjera
Nuo 2018 m. sezono atstovavo „Bangos“ klubui. Kitados žaidė jaunių, jaunimo ekipose. 

2022 m. kovo 21 d. debiutavo Pirmos lygos rungtynėse atstovaudamas Banga B ekipai prieš Riteriai B. Susitikimas baigėsi nulinėmis lygiosiomis (0-0). 

2022 m. balandžio 23 d. debiutavo A lygos rungtynėse prieš „Panevėžį“. Varžovai pirmavo rezultatu 2-0, o jaunasis futbolininkas pasirodė po keitimo pačioje rungtynių pabaigoje ir žaidė iki finalinio švilpuko.

2022 m. sezone dažniausiai rungtyniavo Bangos dublerių ekipoje, debiutavo A lygoje.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Agentės 355

**Agentės 355** () – 2022 m. amerikiečių veiksmo trileris, kurį režisavo Simon Kinberg. Aktorių ansamblis: Jessica Chastain, Penélope Cruz, Fan Bingbing, Diane Kruger ir Lupita Nyong'o. Filmo istorija pasakoja apie grupę tarptautinių šnipių, kurios turi dirbti kartu, kad sustabdytų teroristinę organizaciją, mėginančią sukelti Trečiąjį pasaulinį karą.

Lietuvos kino teatruose filmo premjera įvyko 2022 m. sausio 14 d. Jis sulaukė neigiamų kritikų atsiliepimų ir visame pasaulyje uždirbo tik 27,8 mln. dolerių, o jo biudžetas siekė 40–75 mln. dolerių.

## Vaidmenys

: *Aktorius – veikėjas*

* Jessica Chastain – *Mason "Mace" Browne*
* Penélope Cruz – *Graciela Rivera*
* Fan Bingbing – *Lin Mi Sheng*
* Diane Kruger – *Marie Schmidt*
* Lupita Nyong'o – *Khadijah Adiyeme*
* Édgar Ramírez – *Luis Rojas*
* Sebastian Stan – *Nick Fowler*
* Jason Flemyng – *Elijah Clarke*
* Sylvester Groth – *Jonas Muller*
* John Douglas Thompson – *Larry Marks*
* Emilio Insolera – *Giovanni Lupo*
* Jason Wong – *Stevens*
* Leo Staar – *Grady*

## Filmo gamyba
Jessica Chastain pasiūlė idėją sukurti filmą apie šnipes panašų į „Neįmanomos misijos“ ir „Džeimso Bondo“ serijų filmus režisieriui Simon Kinberg, kai buvo kuriamas filmas „Iksmenai. Tamsusis Feniksas“. Filmo koncepcija buvo išplėtota ir 2018 m. gegužę paskelbta, kad Kinberg režisuos filmą, o Chastain jį prodiusuos. 2018 m. Kanų kino festivalio metu „Universal Pictures“ tapo jo platintoju.

2019 m. gegužę paskelbta, kad prie filmo aktorių prisijungė Sebastian Stan ir Édgar Ramírez. Filmavimo darbai prasidėjo 2019 m. liepą Paryžiuje, Maroke ir Londone. 2019 m. rugsėjo mėn. į aktorių gretas įtrauktas Emilio Insolera. Papildomi filmavimai vyko Londone 2020 m. liepos mėn., taikant atsargumo protokolus dėl COVID-19 pandemijos.

## Atsiliepimai
Recenzijų suvestinėje „Rotten Tomatoes“ 24 % iš 226 kritikų atsiliepimų yra teigiami, o vidutinis įvertinimas – 4,5/10. „Metacritic“, kuri naudoja svertinį vidurkį, remdamasi 40 kritikų, filmui skyrė 40 balų iš 100 galimų, o tai reiškia, kad vertinimai yra „mišrūs arba vidutiniški“.

## Nuorodos
* 
* 
* 
## Išnašos
Akanda FC

**Akanda Football Club**, o trumpai vadinamas **Akanda FC** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Librevilyje. 

## Istorija
2006 m. įkurtas klubas. Kitados buvo žinomas kaip **„Sapins“**. Nuo 2014 m. žinomas **„Akanda“** pavadinimu. Rungtyniavo aukščiausioje šalies lygoje. 2022 m. sezone B grupėje liko septintoje vietoje ir iškrito į žemesnį divizioną.

## Pasiekimai
;  **[[Gabono futbolo lyga|Aukščiausioji lyga]]: **
* **Čempionai**:  m.
;  **[[Gabono futbolo taurė]]:**
* **Nugalėtojai**: –.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Rodrigue Moundounga, gynėjas;
*  Wilfried Ebane, gynėjas;
*  Franck Obambou, gynėjas;
*  Bibang Bi Mboui, gynėjas;
*  Romaric Rogombé, saugas;
*  Axel Méyé, puolėjas;
*  Fabrice do Marcolino, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Missile FC

**Missile Football Club**, o trumpai vadinamas **Missile FC** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Librevilyje. Atstovauja šalies Gynybos ministerijai.

## Istorija
2003 m. įkurtas futbolo klubas. Rungtyniavo aukščiausioje šalies lygoje.

## Pasiekimai
;  **[[LINAF National Foot 1|Aukščiausioji lyga]]: **
* **Čempionai**: 2011 m.

;  **[[Gabono futbolo taurė]]:**
* **Nugalėtojai**: –.
* Finalininkai: 2010 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Auriol Pongui, gynėjas;
*  Cédric Boussougou, saugas;
*  Tchen Kabi, saugas;
*  Arthur Obiang, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Juros periodo pasaulis. Atgimimas

**Juros periodo pasaulis. Atgimimas** () – 2025 m. amerikiečių mokslinės fantastikos veiksmo filmas. Filmo režisierius – Gareth Edwards, scenaristas – David Koepp. Tai septintasis „Juros periodo parko“ franšizės filmas po „Juros periodo pasaulis. Viešpatavimas“ (2022 m.).

Filmą Jungtinėse Amerikos Valstijose 2025 m. liepos 2 d. išleido kompanija „Universal Pictures“. Lietuvos kino teatruose pasirodė tą pačia dieną. Sulaukė vidutinių kritikų įvertinimų ir visame pasaulyje uždirbo 866 milijonus JAV dolerių bei tapo ketvirtuoju pelningiausiu 2025 m. filmu

## Vaidmenys

: *Aktorius – veikėjas*

* Scarlett Johansson – *Zora Bennett*
* Mahershala Ali – *Duncan Kincaid*
* Jonathan Bailey – *Dr. Henry Loomis*
* Rupert Friend – *Martin Krebs*
* Manuel Garcia-Rulfo – *Reuben Delgado*
* Luna Blaise – *Teresa Delgado*
* David Iacono – *Xavier Dobbs*
* Ed Skrein – *Bobby Atwater*
* Audrina Miranda – *Isabella Delgado*
* Philippine Velge – *Nina*
* Bechir Sylvain – *LeClerc*
* Adam Loxley – *Williams*
* Niamh Finlay – *Desanto*
## Filmo gamyba
Apie filmo kūrimą buvo pranešta 2024 m. sausį, tačiau jis buvo kuriamas jau kurį laiką. 2024 m. vasario pradžioje David Leitch trumpai derėjosi dėl filmo režisūros, tačiau po kelių dienų derybos nutrūko. Po mėnesio Gareth Edwards buvo įdarbintas režisieriumi. Kovo mėn. prasidėjo aktorių atranka, kuri tęsėsi dar tris mėnesius. Galiausiai prie projekto prisijungė Scarlett Johansson, Jonathan Bailey, Manuel Garcia-Rulfo, Rupert Friend, Mahershala Ali, Luna Blaise, David Iacono ir Audrina Miranda.

Pagrindiniai filmavimo darbai vyko nuo 2024 m. birželio Tailande, Maltoje ir Jungtinėje Karalystėje, o baigėsi 2024 m. rugsėjį.

## Nuorodos
* 
* 
* 
## Išnašos
10 katino gyvenimų

**10 katino gyvenimų** () – 2024 m. animacinė komedija, kurią režisavo Chris Jenkins. Filmą įgarsino Mo Gilligan, Simone Ashley, Sophie Okonedo, Zayn Malik, Dylan Llewellyn, Jeremy Swift, Tabitha Cross ir Bill Nighy. Lietuviškai įgarsino: Audrius Bružas, Algirdas Dainavičius, Neringa Nekrašiūtė ir Vitalija Mockevičiūtė.

Pasaulinė filmo premjera įvyko 2024 m. sausio 20 d. Sandanso kino festivalyje. Lietuvos kino teatruose pasirodė 2024 m. rugsėjo 27 d.

## Siužetas
Komedija pasakoja apie išlepintą namų katiną Beketą, kuris gyvena patogų gyvenimą su savo šeimininke Rože. Vieną dieną jis praranda savo devintąjį gyvenimą ir patenka į dangų, tačiau paprašo sugrįžti į senąjį gyvenimą ir gauna dar 9 gyvenimus, tačiau kiekvieną gyvenimą turi gyventi kaip vis kitas gyvūnas.

## Vaidmenys

: *Aktorius – veikėjas*

* Mo Gilligan – *Beckett*
* Simone Ashley – *Rose*
* Sophie Okonedo – *Grace*
* Bill Nighy – *Craven*
* Dylan Llewellyn – *Larry*
* Zayn Malik – *Kirk / Cameron*
* Jeremy Swift – *Happy*
* Tabitha Cross – *Beatrice*

## Filmo gamyba
„10 katino gyvenimų“ sukūrė Londone įsikūrusi animacijos studija „GFM Animation“, kuri projektą įsigijo iš Kinijos animacijos studijos „Original Force“. Filmą padėjo kurti „L'Atelier Animation“ (Kanados animacijos studija). Taip pat prisidėjo „The Happy Producers“, „Align“, „Quad“ ir „Caramel Films“ kompanijos.

2022 m. spalį paskelbta, kad filmą įgarsins Zayn Malik, Simone Ashley, Mo Gilligan, Sophie Okonedo ir Dylan Llewellyn. Vėliau, 2023 m. sausį, prie įgarsintojų prisijungė Bill Nighy ir Jeremy Swift.
## Atsiliepimai
Recenzijų suvestinėje „Rotten Tomatoes“ 67 % iš 9 kritikų atsiliepimų yra teigiami, o vidutinis įvertinimas – 5,4/10.
## Nuorodos
* 
* 
* 
## Išnašos
CF Mounana

**Centre de formation de football de Mounana**, o trumpai vadinamas **CF Mounana** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Librevilyje. 

## Istorija
2006 m. lapkričio mėn. įkurtas klubas. Rungtyniavo aukščiausioje šalies lygoje.

## Sezonai
; Pastarųjų metų sezonai

## Pasiekimai
;  **[[LINAF National Foot 1|Aukščiausioji lyga]]: **
* **Čempionai**:2012, 2016, 2017  m.
;  **[[Gabono futbolo taurė]]:**
* **Nugalėtojai**: 2013, 2015, 2016 m.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Stéphane Bitséki Moto, vartininkas;
*  Louis Ameka, saugas;
*  Knox Younga, saugas;
*  Emmanuel Ndong Mba, saugas;
*  Eric Bocoum, puolėjas;

;Užsieniečiai
*  Pierre Daila, gynėjas;
*  Hamidou Sinayoko, saugas;

## Išnašos

## Nuorodos
* SOCCERWAY
* FLASHSCORE
* [ Transfermarkt]
* Globalsportsarchive
Lozo Sport

**Association Sportive Lozo Sport**, o trumpai vadinamas **AS Lozo Sport** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Lastursvilyje (). Dar žinomas kaip **Lozo Sport Lastoursville**. 

## Istorija
Klubas įkurtas 1980 m. Rungtyniavo aukščiausioje šalies lygoje. 2024–2025 m. sezone liko vienuoliktoje vietoje.

## Sezonai
; Pastarųjų metų sezonai

## Pasiekimai
;  **[[LINAF National Foot 1|Aukščiausioji lyga]]: **
* **Čempionai**:  m.
;  **[[Gabono futbolo taurė]]:**
* **Nugalėtojai**: –.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Georges Ambourouet, gynėjas;
*  Cédric Nko'o, gynėjas;
*  Arnold Yembi, puolėjas;

; Užsieniečiai
*  Malick Demba, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
AO Cercle Mbérie Sportif

**Atletic Olympique Cercle Mbéri Sportif Football Club**, o trumpai vadinamas **Cercle Mbérie Sportif** – profesionalus Gabono futbolo klubas, rungtyniaujantis aukščiausioje šalies lygoje. Įsikūręs Librevilyje. Dar žinomas kaip **CMS Libreville** arba tiesiog **CMC**.

## Istorija
1996 m. įkurtas klubas. Kitados vadinosi tiesiog **Cercle**. Rungtyniavo aukščiausioje šalies lygoje. 2018–2019 m. tapo šalies čempionais.

## Pasiekimai
;  **[[LINAF National Foot 1|Aukščiausioji lyga]]: **
* **Čempionai**: 2018–2019 m.
;  **[[Gabono futbolo taurė]]:**
* **Nugalėtojai**: –.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Gabono nacionalinei rinktinei.
*  Grège Oyoubi, saugas;

; Užsieniečiai
*  Holgersson Makosso, gynėjas;
*  Djamal Fassassi, saugas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Netbook

**Netbook** – mažas ir nebrangus nešiojamasis kompiuteris, kurio pagrindinė paskirtis yra interneto naršymas. Šiais kompiuteriais prekiauta nuo 2007 m. iki maždaug 2013 m. Vėliau juos pakeitė išpopuliarėję išmanieji telefonai ir planšetiniai kompiuteriai.

Įprastai tokie kompiuteriniai buvo mažesni, svėrė mažiau. Neretai buvo daug pigesni už įprastus to meto nešiojamuosius kompiuterius. Neturėjo kai kurių įprastiems nešiojamiesiems kompiuteriams būdingų funkcijų, kaip antai optinių diskų skaitytuvo. Komponentai buvo ne tokie galingi. Ekrano įstrižainė paprastai siekė nuo 5" iki 12". Svoris – apie 1 kg.

Ilgainiui netbook kompiuteriai ėmė nebesiskirti nuo įprastų nešiojamųjų kompiuterių, bet galiausiai buvo išstumti planšetinių kompiuterių.

## Šaltiniai